
BIRŠTONO SAVIVALDYBĖS ADMINISTRACIJOS 
DIREKTORIUS

ĮSAKYMAS
DĖL DETALIOJO PLANO KOREGAVIMO, FINANSAVIMO,
 PLANAVIMO TIKSLŲ NUSTATYMO IR PLANAVIMO DARBŲ PROGRAMOS PATVIRTINIMO
2018 m.                        d. Nr. AV-
Birštonas


Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos teritorijų planavimo įstatymo 6 straipsnio 3 dalimi, 28 straipsnio 2 ir 5 dalimis, Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“, 9 ir 10 punktais, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 312, 316 punktais, 318 punkto 318.1, 318.4.5, 318.4.5.2, 318.4.5.3, 318.4.5.4 papunkčiais, Birštono kurorto bendrojo plano sprendinių korektūra, patvirtinta Birštono savivaldybės tarybos 2010 m. sausio 29 d. sprendimu Nr. TS-13 „Dėl Birštono kurorto bendrojo plano sprendinių korektūros tvirtinimo“, Birštono miesto centrinės dalies architektūrinės-erdvinės kompozicijos specialiuoju planu, patvirtintu Birštono savivaldybės tarybos 2013 m. gruodžio 20 d. sprendimu Nr. TS-226 „Dėl Birštono miesto centrinės dalies architektūrinės-erdvinės kompozicijos specialiojo plano patvirtinimo“, atsižvelgdamas į Birštono savivaldybės administracijos direktoriaus 2018 m. sausio 8 d. įsakymą Nr. AV-002 „Dėl teritorijų planavimo proceso inicijavimo“ ir 2017 m. gruodžio 4 d. Rasos Apostol ir Stefan Apostol, atstovaujamų MB studijos „Torrau“ direktoriaus Mariaus Torrau pagal 2017 m. rugsėjo 5 d. įgaliojimą (toliau – Planavimo iniciatorius), prašymą:
1. O r g a n i z u o j u Birštono savivaldybės administracijos direktoriaus 2009 m. kovo 6 d. įsakymu Nr. AV-62 „Dėl žemės sklypo Tulpių g. 2A, Birštone, esamo komercinės paskirties pastato – viešbučio (unikalus Nr. 4400-0583-3827), būdo, pobūdžio, teritorijos tvarkymo ir naudojimo režimo bei statybos reglamento nustatymo detaliojo plano tvirtinimo“ patvirtinto detaliojo plano koregavimą teritorijų planavimo proceso inicijavimo pagrindu, kurio plotas 0,0740 ha. Detaliojo plano koregavimo tikslas – nustatyti teritorijos naudojimo reglamentą (–us) – teritorijos naudojimo tipą ir kita.
2. T v i r t i n u 1 punkte nurodyto detaliojo plano koregavimo planavimo darbų programą (pridedama).
3. N u r o d a u:

3.1. kad šio įsakymo 1 punkte nurodyto detaliojo plano koregavimą finansuoja Planavimo iniciatorius.
3.2. Architektūros ir kraštotvarkos skyriui užtikrinti šio įsakymo viešinimą Lietuvos Respublikos teritorijų planavimo įstatymo 31 straipsnio 4 dalyje nustatyta tvarka.

4. P a v e d u Bendrojo skyriaus vyriausiajam informatikos specialistui šį įsakymą paskelbti Birštono savivaldybės administracijos interneto svetainėje (www.birstonas.lt).

Šis įsakymas gali būti skundžiamas Lietuvos administracinių ginčų komisijos Kauno apygardos skyriui Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo gavimo dienos. 
	Administracijos direktorius 
	                               Valentinas Vincas Revuckas

PLANAVIMO DARBŲ PROGRAMA
	ETAPAS
	PROCEDŪROS
	PRELIMINARUS ATLIKIMO TERIMAS

	1.  Esamos būklės analizės stadija, tyrimai
	Vertinamas planuojamos teritorijos užstatymas, inžineriniai tinklai, gatvės, želdiniai, gamtos ir kultūros paveldo objektai, nustatomos teritorijos plėtros tendencijos, probleminės situacijos. Parengti teritorijos topografinį planą LKS-94 koordinačių sistemoje.
	2018 m. I ketvirtis

	2. Koncepcijos nustatymo stadija
	Koncepcija nerengiama.
	`

	3. Strateginis pasekmių aplinkai vertinimas (SPAV)
	Nerengiamas.
	

	4. Urbanistinės idėjos rengimas
	Nerengiama. Atviras konkursas geriausiai urbanistinei idėjai parengti neorganizuojamas.
	

	5. Sprendinių konkretizavimo stadija, planavimo uždaviniai
	Planavimo tikslas ir uždaviniai: nustatyti teritorijos naudojimo reglamentą (–us) – teritorijos naudojimo tipą ir kita.
	2018 m. II ketvirtis

	6. Koncepcijos ir/ar sprendinių nepriklausomas profesinis vertinimas
	Neatliekamas.
	2018 m. III ketvirtis

	 5. Baigiamasis etapas
	Teritorijų planavimo dokumento sprendinių svarstymo ir derinimo stadija: sprendinių viešinimas supaprastinta tvarka, derinimas Teritorijų planavimo komisijoje, ginčų nagrinėjimas.
	

	
	Teritorijų planavimo dokumento tvirtinimo stadija: tikrinimas valstybinę teritorijų planavimo priežiūrą atliekančioje institucijoje pagal jai priskirtą kompetenciją, tvirtinimas Birštono savivaldybėje.
	2018 m. IV ketvirtis


